Kombe la CAF: Je Ushindi wa Simba dhidi ya Al Ahly ya Misri una maana gani kwa soka ya Afrika mashariki?\nMmiliki mwenza wa Simba SC Mohammed Dewji anijtahidi kuona klabu hiyo inakuwa ndani na nje ya uwanj

Bao pekee la dakika ya 31 lililofungwa na mshambuliaji Luis Miquissone limeifanya Simba kuongoza msimamo wa kundi A ikiwa na pointi sita na sasa inahitaji angalau pointi nne tu katika mechi nne zilizo mbele yake dhidi ya timu za Al Merrikh ya Sudan, AS Vita Club (DR Congo) na Al Ahly ili ijihakikishie tiketi ya kucheza hatua ya robo fainali ya mashindano hayo makubwa kwa ngazi ya klabu barani Afrika.

Ikiwa hilo litatimia, Simba itakuwa imeandika rekodi ya kuwa timu pekee ya Tanzania na ukanda wa Afrika Mashariki kuweza kuingia hatua ya robo fainali ya Ligi ya Mabingwa Afrika, tangu mfumo wa mashindano hayo ulipobadilika mwaka 2017 ambapo kuliwekwa hatua moja ya mtoano baada ya ile ya makundi kumalizika ikawa ya robo fainali, ikifuatiwa na nusu fainali na kisha fainali.

Hivyo ushindi wa juzi wa Simba ni jambo la kujivunia sio tu kwa mashabiki wa timu hiyo au Watanzania bali pia Afrika Mashariki kiujumla inapaswa kutembea kifua mbele kwa kile kilichofanywa na wawakilishi wao pekee wa eneo hili.

Ni ushindi wenye maana kubwa kwa Ukanda wa Afrika Mashariki kwani unatoa taswira ya mambo mbalimbali lakini pia unaweza kuwa chachu ya maendeleo ya mchezo wa mpira wa miguu katika nchi zake ikiwa tafakuri ya kina itafanyika lakini pia wahusika wakafanyia kazi yale wanayohitajika kutekeleza ili kuinua soka kwenye ukanda huo.

Soka linahitaji uwekezaji

Darasa kubwa ambalo ushindi wa Simba dhidi ya Al Ahly unatoa kwa nchi za Afrika Mashariki ni kwamba maendeleo ya mpira wa miguu ni lazima yaendane na uwekezaji wa kutosha wa fedha vinginevyo suala la klabu zetu za ukanda huu kufanya vizuri litabaki kuwa ndoto.

Ili timu iweze kufanya vizuri katika mashindano ya klabu Afrika kama ilivyo kwa Simba sasa ni lazima iwe na misuli imara ya kiuchumi ambayo itaiwezesha klabu husika angalau kuweza kupambana na timu kutoka kanda nyingi hasa ile ya Kaskazini mwa Afrika ambayo klabu zake zina nguvu kubwa kiuchumi.

Uwezo wa kifedha...\n\ntl;dr:
Ushindi wa bao 1-0 ambao Simba iliupata katika Uwanja wa Benjamin Mkapa dhidi ya Al Ahly, Jumatano hii, ni wazi kwamba umeiweka klabu hiyo katika nafasi nzuri ya kutinga hatua ya robo fainali ya Ligi ya Mabingwa Afrika msimu huu.